Comro

Comro nyaéta kadaharan has Sunda ti Jawa Kulon. Comro salasahiji tina loba kadaharan Sunda nu meunang ngaran tina wancahan bahan dasar nu. Comro téh mangrupa wancahan tina oncom di jero. Comro dijieun ku cara ngagoréng parud sampeu nu di jerona dieusian ku sambel oncom. Bentukna bisa buleud bisa lonjong.  Kadaharan ieu leuwih ngeunah didahar lamun masih haneut kénéh. Mun geus tiis mah sok rada teuas, gaaleun téa.

 Bahan jeung Bungbu 
 Sampeu
 Oncom
 Kalapa
 Céngék
 Bawang bodas
 Katuncar
 Daun bawang
 Daun surawung
 Uyah
 Gula

 Cara Nyieun 
Sampeu jeung kalapa diparud. Mun hayang comro nu garing jeung rangu parud sampeu diperes, cipatina dipiceun. Galokeun parudan sampeu jeung kalapa, bisa waé ditambahan ku hirib daun bawang. Bungbuan maké réndos bawang bodas, katuncar, uyah jeung gula.

Keur eusina jieun sambel oncom Carana: oncom, céngék, bawang bodas, daun surawung, uyah, jeung gula diréndos teu kudu lemes-lemes. Tumis sina asak.

Cokot sakeupeul adonan sampeu jeung kalapa, eusi maké sambel oncom. Jieun buleud atawa lonyod, Laju goréng dina minyak nu ngeueum nepi ka semu coklat.

 Hal Séjénna 
Kiwari, réa nu sok salah dina nuliskeun comro. Nulisna téh sok jadi combro. Lain waé urang ti saluareun Sunda, dalah urang Sundana sorangan masih kénéh réa nu sok salah nulis kitu.

 Tempo ogé 
 Misro

 Rujukan 

Kategori:Kadaharan urang Sunda